קליעים מעל ברודוויי

קליעים מעל ברודוויי (באנגלית: Bullets over Broadway) הוא סרט קומדיה שחורה/פשע משנת 1994 שביים וודי אלן. את התסריט כתב אלן יחד עם דאגלס מקגרת'. בסרט מככבים אנסמבל של שחקנים הכולל את ג'ון קיוזאק, דיאן ויסט, צ'אז פלמינטרי, ג'ניפר טילי ועוד.

הסרט היה מועמד לשבעה פרסי אוסקר, לרבות עבור התסריט המקורי הטוב ביותר (אלן ומקגרת'), הבמאי הטוב ביותר (אלן), ושחקן המשנה ושחקנית המשנה הטובים ביותר (פלמינטרי וטילי בהתאמה). עבורה הופעתה בסרט זה, ויסט זכתה בפרס האוסקר לשחקנית המשנה הטובה ביותר, השני בקריירה שלה (זכייתה הקודמת באוסקר הייתה גם כן בסרט של אלן - "חנה ואחיותיה" משנת 1986).

תקציר העלילה
בשנת 1928, דייוויד שיין (ג'ון קיוזאק) הוא מחזאי צעיר אידיאליסט שהגיע לאחרונה לניו יורק ומנסה לפרוץ בברודוויי. כדי לזכות במימון למחזהו, "אלוהי אבותינו" (God of Our Fathers), הוא נאלץ ללהק את השחקנית אוליב ניל (ג'ניפר טילי), בת-זוגו של גנגסטר שמממן את ההפקה. אוליב תובענית וחסרת כישרון, אך שומר הראש שמתלווה אליה, הגנגסטר צ'יץ' (צ'אז פלמינטרי), מתגלה כגאון, שללא הרף מסייע לדייוויד עם רעיונות מצוינים לשכתוב המחזה שלו.

בעוד השחקנים מתכוננים לערב הבכורה, שיין הולך ומסתבך, מייחס לעצמו את השכתובים של צ'יץ', בוגד בבת-זוגו אלן (מרי-לואיז פרקר) עם השחקנית הראשית של ההצגה שלו הלן סינקלייר (דיאן ויסט), ומתקשה להתמודד עם השחקן הראשי, ורנר פרסל (ג'ים ברודבנט), אכלן כפייתי שבעצמו מנהל רומן - עם אוליב - ובכך מסכן את ההפקה כולה.

שחקנים ודמויות
שם השחקן/ית  שם הדמות  אודות הדמותג'ון קיוזאק  דייוויד שיין  מחזאי צעיר ואידיאליסטדיאן ויסט  הלן סינקלייר  שחקנית תיאטרון מוערכתג'ניפר טילי  אוליב ניל  בת-זוגו של גנגסטר, שואפת להיות שחקנית אך חסרת כל כישרוןצ'אז פלמינטרי  ציץ'  גנגסטר, שומר הראש של אוליבמרי-לואיז פרקר  אלן  בת-זוגו של דייווידג'ק וורדן  ג'וליאן מרקס ג'ו ויטרלי  ניק ולנטי רוב ריינר   טרייסי אולמן  אדן ברנט ג'ים ברודבנט  ורנר פרסל  שחקן תיאטרון, אכלן כפייתי, מנהל רומן עם אוליבהארווי פירסטיין  סיד לומיס סטייסי נלקין  ריטה אידי פאלקו  לורנה בנאי ונוטה    פטרוןדבי מזר  ויולט   לילי טוני סיריקו  רוקו טוני דארואו  אלדו 

הפקה
הסרט צולם, בין השאר בדירת דופלקס בקומה ה-22 של בניין טיודור סיטי פלייס 5 שבמנהטן.{{הערה|Barbanel, Josh. "Selling a Tudor City Treasure", The Wall Street Journal, March 18, 2012|כיוון=שמאל}}

יש הסוברים כי שמו של הסרט הוא הומאז' למערכון באותו הסרט מתוכנית הטלוויזיה של סיד סיזר משנות ה-50; אחד התפקידים הראשונים של וודי אלן בטלוויזיה היה כתיבה עבור תוכניות ספיישל של סיזר, אחרי שתוכניתו הקבועה ירדה מלוח השידורים.

סרט זה כולל את הופעתה הקולנועית האחרונה של בנאי ונוטה. אלן ליהק אותה לתפקיד קמאו כפטרון התיאטרון. היא נפטרה מסרטן ריאות זמן קצר לאחר צאתו של הסרט לאקרנים.

תגובות וביקורות
"קליעים מעל ברודוויי" זכה לביקורות חיוביות מצד מבקרי הקולנוע. על פי אתר האינטרנט Rotten Tomatoes, 96% מהביקורות על הסרט היו חיוביות, כאשר על פי דעת הרוב, הסרט הוא "קומדיה משעשעת על מאחורי הקלעים ... הכתיבה והבימוי השנונים ביותר של וודי אלן בתקופה המאוחרת".

ג'נט מסלין מהניו יורק טיימס תיארה את הסרט כ-"קומדיה קלה, אנרגטית ... בדיוק סוג הפארסה השנונה ש[אלן] תמיד עשה הכי טוב". טוד מקארתי מוראייטי כינה את הסרט "קומדיה על מאחורי הקלעים, המבוססת על צילומי מלודרמת-פשע בתקופת חוק יובש והסתבכויות רומנטיות אסורות", וכתבה כי "בתערובת זו בין עסקי השעשועים לבין העולם התחתון, סרט זה משלים היטב את "דני רוז האיש מברודוויי" של אלן, ומשעשע באותה המידה". רוג'ר איברט מהשיקגו סאן-טיימס שיבח את הסרט וציין את הדמיון בינו לבין "סרט רציני יותר של אלן, פשעים ועבירות קלות, בו אדם ביצע רצח והצליח איכשהו כמעט להצדיק את זה. הנה הצד הקומי של אותו המטבע. הסרט מצחיק מאוד ... וגם, באופן מפתיע, קשוח".

עיבוד תיאטרוני
אלן עיבד את הסרט כלמחזמר להיטים, ששמו "קליעים מעל ברודוויי: המחזמר". סוזן סטרומן הייתה הבמאית והכוריאוגרפית של המחזמר, בהפקת ג'וליאן שלוסברג ואחותו הצעירה של אלן לטי ארונסון, עם מוזיקה ושירים של שנות ה-20 ושנות ה-30 מתוך ספר השירים האמריקאי הגדול. המחזמר הוצג בבכורה בברודוויי בתיאטרון סנט ג'יימס ב-10 באפריל 2014. הקראה של המחזמר נערכה ביוני 2013. צוות השחקנים כלל את זאק בראף בתפקיד דייוויד שיין, ברוקס אשמנסקאס, בטסי וולף, לני וולפה ווינסנט פסטור. מרין מצי כיכבה בתפקיד הלן סינקלייר, וקארן זימבה הופיעה בתפקיד עדן ברנט. גלן קלי, המנהלת המוזיקלית, עיבדה וכתבה מילים נוספות לשירים, לרבות "Tain't Nobody's Bus'ness", "Running Wild", "Let's Misbehave" ו-"I Found A New Baby''". המחזמר ירד ב-24 באוגוסט 2014, לאחר 156 הופעות ו-33 הצגות הרצה.

פרסים ומועמדויות
 פרס קטגוריה מועמד/ים תוצאה איגוד המבקרים האמריקני שחקנית המשנה הטובה ביותר דיאן ויסט טקס פרסי אוסקר ה-67 הבמאי הטוב ביותר וודי אלן  התסריט המקורי הטוב ביותר וודי אלן ודאגלס מקגרת'  עיצוב ההפקה הטוב ביותר סאנטו לוקוואסטו וסוזן בודה  עיצוב התלבושות הטוב ביותר ג'פרי קורלנד  שחקן המשנה הטוב ביותר צ'אז פלמינטרי שחקנית המשנה הטובה ביותר ג'ניפר טילי  דיאן ויסט פרס אינדפנדנט ספיריט שחקן המשנה הטוב ביותר צ'אז פלמינטרי  שחקנית המשנה הטובה ביותר דיאן ויסט  פרס באפט"א לקולנוע התסריט המקורי הטוב ביותר וודי אלן ודאגלס מקגרת' פרס גילדת שחקני המסך שחקן המשנה הטוב ביותר צ'אז פלמינטרי  שחקנית המשנה הטובה ביותר דיאן ויסט  פרס גלובוס הזהב שחקנית המשנה הטובה ביותר - סרט קולנוע דיאן ויסט  American Comedy Awards שחקנית המשנה המצחיקה ביותר בסרט קולנוע דיאן ויסט  Boston Society of Film Critics Awards שחקנית המשנה הטובה ביותר דיאן ויסט Chicago Film Critics Association Awards שחקן המשנה הטוב ביותר צ'אז פלמינטרי  שחקנית המשנה הטובה ביותר דיאן ויסט  Dallas–Fort Worth Film Critics Association Awards שחקנית המשנה הטובה ביותר דיאן ויסט  Kansas City Film Critics Circle Awards שחקנית המשנה הטובה ביותר דיאן ויסט Laurel Award for Screenwriting Achievement וודי אלן ודאגלס מקגרת'  פרסי איגוד מבקרי הקולנוע של לוס אנג'לס שחקנית המשנה הטובה ביותר דיאן ויסט  פרסי חוג מבקרי הקולנוע של ניו יורק שחקנית המשנה הטובה ביותר דיאן ויסט  Sant Jordi Awards השחקן הזר הטוב ביותר צ'אז פלמינטרי  Society of Texas Film Critics Awards שחקנית המשנה הטובה ביותר דיאן ויסט  Southeastern Film Critics Association Awards שחקנית המשנה הטובה ביותר דיאן ויסט 

קישורים חיצוניים

הערות שוליים

קטגוריה:סרטי וודי אלן
קטגוריה:סרטים על סופרים
קטגוריה:ערכים שבהם תבנית בריטניקה אינה מתאימה
קטגוריה:סרטי 1995